CPI-WPI और IIP से लेकर ग्लोबल ट्रेंड्स तक, यह फैक्टर्स तय करेंगे बाजार की चाल
BSE NSE Sensex Today, Stock Market Latest Updatesभारतीय शेयर बाजार में अगले हफ्ते तेजी देखने को मिल सकती है। एनालिस्टों के मुताबिक, अपकमिंग वीक में इंडेक्स ऑफ इंडस्ट्रियल प्रोडक्शन (IIP), कंज्यूमर प्राइस इंडेक्स (CPI), होलसेल प्राइस इंडेक्स (WPI), इंपोर्ट-एक्सपोर्ट डेटा,
भारतीय शेयर बाजार में इस हफ्ते तेजी देखने को मिल सकती है। एनालिस्टों के मुताबिक, इस वीक में इंडेक्स ऑफ इंडस्ट्रियल प्रोडक्शन (IIP), कंज्यूमर प्राइस इंडेक्स (CPI), होलसेल प्राइस इंडेक्स (WPI), इंपोर्ट-एक्सपोर्ट डेटा, बैंक डिपॉजिट ग्रोथ डेटा, FII इनफ्लो और ग्लोबल ट्रेंड्स पर बाजार की नजर रहेगी।
इन फैक्टर्स से तय होगी बाजार की चाल
CPI इन्फ्लेशन 
12 जून को CPI और IIP का डेटा जारी किया जाएगा, जिसपर मार्केट की नजर रहेगी। भारत में एनुअल इन्फ्लेशन की दर 2023 के अप्रैल में घटकर 4.7% हो गई है, जो 2021 के अक्टूबर के बाद से सबसे कम है। यह मार्च में 5.7% थी।
वहीं 14 जून को WPI का डेटा जारी किया जाएगा। अप्रैल 2023 में होलसेल मैन्युफैक्चरिंग प्राइस में साल-दर-साल 2.42% की कमी आई, यह गिरावट लगातार दूसरे महीने देखने को मिली थी। 15 जून को इंपोर्ट-एक्सपोर्ट डेटा और 16 जून को बैंक डिपॉजिट ग्रोथ डेटा जारी किया जाएगा।
US मार्केट डेटा 
ग्लोबल फ्रंट पर निवेशकों की नजर दुनिया की सबसे बड़ी इकोनॉमी US के कुछ इकोनॉमिक डेटा पर होगी। 12 जून को कंज्यूमर इन्फ्लेशन एक्सपेक्टेशन और 13 जून को CPI-रेडबुक डेटा जारी होंगे। प्रोड्यूसर प्राइस इन्फ्लेशन (PPI), फेड इंटरेस्ट रेट डिसीजन और FOMC इकोनॉमिक प्रोजेक्शन डेटा 14 जून को आएंगे।
15 जून को फेड प्रेस कॉन्फ्रेंस, रिटेल सेल्स, फिलाडेल्फिया फेड मैन्युफैक्चरिंग इंडेक्स, इनिशियल जॉबलेस क्लेम्स, इंपोर्ट-एक्सपोर्ट डेटा और IIP डेटा आएगा। फाइनली मिशिगन कंज्यूमर सेंटिमेंट्स और बेकर ह्यूजेस ऑयल रिग काउंट 16 जून को जारी किया जाएगा।
सेंट्रल बैंक के फैसले
फेडरल रिजर्व के अलावा यूरोपीय सेंट्रल बैंक और बैंक ऑफ जापान भी अपने ब्याज दरों के फैसले की अनाउंसमेंट करेंगे। ECB 15 जून और BoJ 16 जून को ब्याज दर जारी करेंगे। ECB अपनी प्रमुख ब्याज दरों में 25 बेसिस प्वाइंट की बढ़ोतरी कर सकती है, क्योंकि इन्फ्लेशन अभी भी इस क्षेत्र में स्थिर है।
मानसून का असर
भारत मौसम विज्ञान विभाग (IMD) ने कहा कि दक्षिण-पश्चिम मानसून 8 जून को केरल पहुंचा। इस बीच, अल नीनो पर ऑस्ट्रेलियाई मौसम विज्ञान ब्यूरो का ENSO आउटलुक अब 'अलर्ट' स्टेटस (पहले "watch" स्टेटस था) में बदल गया है। अब अल नीनो बनने की लगभग 70% संभावना है।
यस बैंक के मुख्य अर्थशास्त्री इंद्रनील पान ने कहा, 'दक्षिण-पश्चिम मानसून की टाइमलाइन और डिस्ट्रिब्यूशन में किसी भी बदलाव का फूड इन्फ्लेशन पर असर पड़ सकता है और इस पर नजर रखने की जरूरत है।'
FII और DII फ्लो
बीते हफ्ते फॉरेन इंस्टीट्यूशनल इन्वेस्टर्स ने 979 करोड़ रुपए के इक्विटी शेयर खरीदे, जबकि घरेलू निवेशकों ने 1938 करोड़ रुपए के शेयर खरीदे। बाजार को सपोर्ट देने के लिए इस मोमेंटम का बने रहना जरूरी है।
कॉर्पोरेट एक्शन
टाटा कंसल्टेंसी सर्विसेज, HDFC लाइफ इंश्योरेंस कंपनी, साइएंट, ICICI लोम्बार्ड जनरल इंश्योरेंस कंपनी, इंडियन बैंक, जिंदल सॉ, केनरा बैंक, टाटा केमिकल्स, डीसीबी बैंक, एंजेल वन, पावर फाइनेंस कॉर्पोरेशन और टोरेंट पावर अगले सप्ताह एक्स-डिविडेंड हो जाएंगे। इसके अलावा वरुण बेवरेजेज के शेयर एक्स-स्प्लिट होंगे और विप्रो एक्स-बायबैक होने जा रहा है।
बीते हफ्ते बाजार में रही थी तेजी
पिछले हफ्ते BSE का 30 शेयरों वाला सेंसेक्स 78.52 अंक या 0.12% बढ़ा। निफ्टी में 29.3 अंक या 0.15% की बढ़त रही। वहीं पिछले कारोबारी सप्ताह के आखिरी दिन शुक्रवार यानी 9 जून को बाजार में गिरावट देखने को मिली थी। सेंसेक्स 223 अंक गिरकर 62,625 के स्तर पर बंद हुआ था। निफ्टी में भी 71 अंकों की गिरावट रही थी, ये 18,563 के लेवल पर बंद हुआ था।
